**2276 SVEUČILIŠTE J. J. STROSSMAYERA U OSIJEKU - PREHRAMBENO TEHNOLOŠKI FAKULTET**

**Obrazloženje općeg dijela financijskog plana za 2023. godinu**

**Prihodi i primici**

Ukupno planirani prihodi za 2023. godinu iznose 4.445.600,00 EUR, a sastoje se od:

- opći prihodi i primici – izvor 11 planirani su na temelju zadanih limita u iznosu 3.414.223,00 EUR

- ostali prihodi za posebne namjene – izvor 43 u iznosu 305.262,00 EUR odnosi se na prihod od naplaćenih školarina i doznaka nadležnog Sveučilišta u Osijeku temeljem uplata prethodnih godina.

- vlastiti prihodi – izvor 31 planiran je u iznosu 149.459,00 EUR, a odnosi se na prihode od prodaje knjiga, kamata i prihode koji Fakultet ostvaruje na tržištu (kotizacije za znanstveno-stručne skupove u organizaciji Fakulteta, sponzorstva, analize itd.)

- ostale pomoći – izvor 52 planiran je u iznosu 572.383,00 EUR, a čine ga prihodi na temelju obavijesti koje smo zaprimili od Hrvatske zaklade za znanost (projekti) i Ministarstva poljoprivrede (stipendije) o tekućim prijenosima između proračunskih korisnika. Sukladno uputi Sveučilišta planirana su sredstva na kontu 63112 za pokriće troškova profesora koji predaju na Sveučilištu u Mostaru. Fakultet sudjeluje u projektu koji se financira od Njemačke vlade i planiran je također na ovom izvoru.

- donacije - izvor 6 u iznosu 3.982,00 EUR čine donacije koje Fakultet primi od JLPRS za organizaciju skupova. Fakultet provodi 7 međunarodnih znanstveno-stručnih skupova tijekom godine.

Projekcija prihoda za 2024. godinu iznosi 4.093.150,00 EUR, a za 2025. godinu 4.061.636,00 EUR.

**Rashodi i izdaci**

Ukupno planirani rashodi za 2023. godinu iznose 4.812.637,00 EUR

Najznačajniji dio rashoda odnosi se na plaće zaposlenika i pokriće režijskih troškova. Iz projekata se financira znanstvena oprema i ulaže se u dodatne edukacije zaposlenika kroz seminare i kongrese.

Projekcija rashoda za 2024. godinu iznosi 4.811.751,00 EUR, a za 2025. godinu 4.791.601,00 EUR.

**Prijenos sredstava iz prethodne i u sljedeću godinu**

Fakultet će 2023. godinu započeti s donosom od 232.814,00 EUR na izvoru 31. Prihod je ostvaren na tržištu i služit će za pokriće troškova daljnjih analiza i istraživanja.

Na izvoru 52 donos se odnosi na doznaku Ministarstva poljoprivrede za stipendije studentima koja se očekuje krajem prosinca 2022., a isplata studentima u siječnju 2023. godine.

Također na izvoru 52 vodi se projekt koji sukladno ugovoru ima dinamiku trošenja sredstava u 2023., a doznaka je izvršena u 2022.

Na izvoru 43 donos čine sredstva koja je Fakultet planirao uložiti u novu zgradu Fakulteta ali s obzirom na sve veće troškove, sredstva će služiti za pokriće redovne djelatnosti.

**Ukupne i dospjele obveze**

|  |  |  |
| --- | --- | --- |
|  | Stanje obveza na dan 31.12.2021. | Stanje obveza na dan 30.06.2022. |
| Ukupne obveze | 328.544,00 EUR | 319.282,00 EUR |
| Dospjele obveze | 96,00 EUR | 287,00 EUR |